[image: ]
Gregorčičeva ulica 20–25, 1000 Ljubljana	T: +386 1 478 1000
	F: +386 1 478 1607
	E: gp.gs@gov.si
	http://www.vlada.si/





	
Številka: 	40400-2/2025/3
Datum: 	18. 9. 2025 


Na podlagi četrtega odstavka 4. člena in prvega odstavka 6. člena Zakona o priložnostnih kovancih (Uradni list RS, št. 53/07 in 43/22) v zvezi s prvo alinejo drugega odstavka 1. člena Uredbe o določitvi dogodkov, ob katerih se v letu 2026 izdajo priložnostni kovanci (Uradni list RS, št. 13/25) je Vlada Republike Slovenije na 169. redni seji dne 18. 9. 2025 pod točko 1.7 sprejela naslednji


S K L E P


1. [bookmark: _Hlk140063374]Vlada Republike Slovenije je določila videz spominskega kovanca ob 150. obletnici rojstva Ivana Cankarja, ki je kot priloga sestavni del tega sklepa.

2. Videz spominskega kovanca: Na kovancu je upodobljen portret Ivana Cankarja. Navdih zanj je kip Ivana Cankarja, ki stoji pred Cankarjevim domom in je delo kiparja Slavka Tihca. Vertikalni rezi, značilni za kip, so na kovancu prevedeni v koncentrične kolobarjaste strukture z izmenjujočimi poglobljenimi in izbočenimi deli kovanca, ki ustvarjajo silhueto Ivana Cankarja. V levem delu kovanca je ob kolobarju napis »IVAN CANKAR« in njegova letnica rojstva »1876«, spodaj desno pa še država izdajateljica »SLOVENIJA« in letnica kovanja »2026«. Na kolobarju kovanca je razvrščenih dvanajst zvezd evropske zastave, na obodu kovanca pa je napis »SLOVENIJA« in vtisnjena pika.

3. [bookmark: _GoBack]Obseg izdaje spominskega kovanca ob 150. obletnici rojstva Ivana Cankarja je en milijon kovancev.

4. Ministrstvo za finance v zvezi z motivom na spominskem kovancu ob 150. obletnici rojstva Ivana Cankarja izvede postopke za pridobitev soglasja Sveta Evropske unije.

5. 1., 2. in 3. točka tega sklepa začnejo veljati z dnem pridobitve soglasja iz prejšnje točke.





Barbara Kolenko Helbl
generalna sekretarka





Priloga:
· videz spominskega kovanca ob 150. obletnici rojstva Ivana Cankarja z obrazložitvijo avtorja




Prejmejo:
· Ministrstvo za finance
· Služba Vlade Republike Slovenije za zakonodajo
· Urad Vlade Republike Slovenije za komuniciranje
· Banka Slovenije

